|  |
| --- |
| **DERINIMO PAŽYMA****Dėl 2014–2020 metų Europos Sąjungos fondų investicijų veiksmų programos įgyvendinimo priemonės įgyvendinimo plano, priemonės įgyvendinimo plano pagrindimo ir nacionalinių stebėsenos rodiklių skaičiavimo aprašo pakeitimo** |
| **Eil Nr.**  | **Pastabos, pasiūlymai** | **Žyma apie pastabas ir pasiūlymus, į kuriuos nebuvo atsižvelgta, atsižvelgta iš dalies arba atsižvelgta** |
| **Priemonės įgyvendinimo planas, priemonės įgyvendinimo plano pagrindimas** |
| **Lietuvos Respublikos aplinkos ministerijos 2016 m. balandžio 29 d. raštas Nr. (15-2)-D8-3280** |
| 1. | Priemonės įgyvendinimo plane (toliau – PIP) 1.4 punkte kaip galimas pareiškėjas įvardintas UAB Vilniaus kogeneracinė elektrinė. Priemonės pagrindimo 7 punkte įvardinta, kad galimų pareiškėjų pasirinkimo pagrindas – 2014 m. gegužės 28 d. Lietuvos Respublikos Vyriausybės nutarimas Nr. 486 „Dėl Vilniaus ir Kauno miestų centralizuoto šilumos tiekimo ūkio modernizavimo įrengiant vietinius ir atsinaujinančius energijos išteklius naudojančias kogeneracines elektrines projektų pripažinimo valstybei svarbiais ekonominiais projektais“ (toliau – Nutarimas), kuriuo pritarta, kad Vilniaus miesto centralizuoto šilumos tiekimo ūkio modernizavimo, įrengiant atsinaujinančius energijos išteklius naudojančios kogeneracinės elektrinės, projektą įgyvendintų „Lietuvos energija“, UAB. Nors Nutarimo priede ir nustatyta įgyvendinimo priemonė – įsteigti projektą įgyvendinančią bendrovę, manome, kad reikėtų vadovautis Projektų administravimo ir finansavimo taisyklių 35 punktu (projektas įtraukiamas į valstybės projektų sąrašą, jei strateginio planavimo dokumente nustatytas projekto vykdytojas ir jam pavestos įgyvendinti veiklos sritys (kurios atitinka projekto tikslą) arba strateginio planavimo dokumente nurodomas planuojamas įgyvendinti projektas, projekto vykdytojas ir jam numatytos projekto veiklos) ir PIP galimu pareiškėju turėtų būti įvardinta „Lietuvos energija“, UAB.Atitinkamai turi būti pakoreguotas PIP pagrindimo 5 punktas. | **Neatsižvelgta.**Galimas pareiškėjas, lyginant su patvirtintu PIP, nėra keičiamas. Kaip nurodyta PIP pagrindime, Nutarimu pritarta, kad Vilniaus miesto centralizuoto šilumos tiekimo ūkio modernizavimo, įrengiant atsinaujinančius energijos išteklius naudojančios kogeneracinės elektrinės, projektą įgyvendintų „Lietuvos energija“, UAB. Be to, Nutarime nustatyta, kad projektą „Lietuvos energija“, UAB įgyvendintų įsteigdama projekto įgyvendinimo bendrovę, išlaikant valstybės valdomos bendrovės kontrolę. Įgyvendindama Nutarimo nuostatas, **valstybės valdoma energetikos įmonių grupė** „Lietuvos energija“, UAB **2015 m. vasario 26 d. įsteigė bendrovę projektui Vilniuje vykdyti, todėl galimas pareiškėjas pagal šią priemonę yra** UAB Vilniaus kogeneracinė jėgainė (Vilniuje projektą vykdysianti bendrovė). Kadangi dalinis projekto finansavimas numatytas „Lietuvos energija“, UAB lėšomis, atsižvelgiant į 2016-08-05 UAB Vilniaus kogeneracinė jėgainė raštą Nr. VKJ\_SD\_2016-71 „Dėl 2014–2020 metų Europos Sąjungos fondų investicijų veiksmų programos įgyvendinimo plano pakeitimo derinimo“, „Lietuvos energija“, UAB PIP ir PIP pagrindime numatyta kaip projekto galimas partneris. |
| 2.  | Siūlome įvertinti priemonės 04.1.1-LVPA-V-108 ir planuojamos Aplinkos ministerijos priemonės, atliekų deginimo pajėgumų sukūrimui Vilniuje, suderinamumą ir PIP 5 dalį formuluoti taip:„Pagal priemonę nefinansuojami komunalinių atliekų naudojimo energijai gauti pajėgumų sukūrimo projektai, kurie finansuojami pagal 5.2.1 uždavinio priemones“.Atitinkamai turi būti pakoreguotas PIP pagrindimo 5 punktas. | **Atsižvelgta.** PIP 5 dalis suformuluota: „Pagal priemonę nefinansuojami komunalinių atliekų naudojimo energijai gauti pajėgumų sukūrimo projektai, kurie finansuojami pagal 05.2.1-APVA-V-022 priemonę „Komunalinių atliekų deginimo pajėgumų plėtra“.Tokiu atveju, kai pagal sudarytas viešųjų pirkimų sutartis patiriamos dviejų skirtingų priemonių projektų išlaidos, jos finansuojamos proporcingai (pro rata) taip, kaip numatyta projektų finansavimo sąlygų aprašuose“.Formuluotė su Aplinkos ministerija ir VšĮ Lietuvos verslo paramos agentūra papildomai suderinta darbo tvarka, atitinkamai pakoreguotas PIP pagrindimo 5 punktas. |
| **VšĮ Lietuvos verslo paramos agentūros 2016 m. balandžio 25 d. raštas Nr. R4-2180 (15.1.7)**  |
| 3. | PIP pagrindimo 19 punktas. LR ūkio ministerijos planuojamos priemonės pavadinimas toks: „Atsinaujinantys energijos ištekliai pramonei LT+“.  | **Atsižvelgta.**Pakoreguota atitinkamai: „Pagal Ūkio ministerijos planuojamą 04.2.1-LVPA-K-836 priemonę „Atsinaujinantys energijos ištekliai pramonei LT+“ numatoma finansuoti veikla – AEI naudojančių energijos gamybos pajėgumų įrengimas, naujų efektyvesnio panaudojimo technologijų kūrimas ir diegimas pramonės įmonėse, siekiant naudoti energiją pačių įmonių vidiniams poreikiams tenkinti bei sudarant galimybę perteklinę energiją tiekti kitoms pramonės įmonėms ar perduoti į centralizuotus energetinius tinklus. Galimi pareiškėjai: labai mažos, mažos, vidutinės ir didelės pramonės įmonės. Esminė takoskyra tarp planuojamos priemonės ir priemonės „Atsinaujinantys energijos ištekliai pramonei LT+“ nustatoma per pareiškėjus, todėl papildomoms takoskyroms poreikio nėra“. |
| **Vilniaus miesto savivaldybės administracijos Miesto ūkio ir transporto departamento Šilumos ir vandens ūkio skyriaus 2016 m. balandžio 25 d. raštas Nr. A51-31031/16(3.3.10.1-EM4)**  |
| 4. | Vadovaujantis Europos Komisijos komunikatu „2020 m. konkurencingos, darnios ir saugios energetikos strategija“ (COM(2010639) numatyta iki 2020 m. 20 proc. sumažinti šiltnamio efektą sukeliančių dujų kiekį, 20 proc. padidinti naudojamų atsinaujinančių energijos išteklių dalį bei 20 proc. padidinti energijos vartojimo efektyvumą. Todėl manome, kad Plano 6 punkte „Priemonės įgyvendinimo stebėsenos rodikliai“ tikslinga numatyti tarpinę rodiklių pasiekimo reikšmę 2019 m. gruodžio 31 d.  | **Neatsižvelgta.**PIP 6 punkte tarpinė rodiklio P.B.234 „Bendras metinis šiltnamio efektą sukeliančių dujų sumažėjimas“ reikšmė nenustatoma (yra lygi 0), nes vadovaujantis finansų ministro patvirtintu 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašu (https://www.e-tar.lt/portal/lt/legalAct/d3719a50901811e4bb408baba2bdddf3/TjwWHPEaMS) rodiklis laikomas pasiektu, kai „per vienus metus po projekto veiklų įgyvendinimo pabaigos pateikiamos CO2 stebėsenos (monitoringo) ataskaitos, kuriose būtų nurodyta pasiekta stebėsenos rodiklio reikšmė“. Minėto rodiklio pasiekimas užtikrinamas 2014–2020 metų Europos Sąjungos fondų investicijų veiksmų programos prioriteto veiklos peržiūros plane nurodant susijusį įgyvendinimo žingsnį, kuriuo nustatoma, kad 2018 m. projektų finansavimo ir administravimo sutartyse turi būti suplanuotos produkto rodiklio „Papildomi atsinaujinančių išteklių energijos gamybos pajėgumai“ reikšmė – 200 MW.  |
| 5. | Taip pat prašome patikslinti duomenis apie naujai įrengtų didelio efektyvumo kogeneracijos šiluminę ir elektrinę galias, kadangi bendroji suminė šilumos ir elektros įrenginių galia neatitinka stebėsenos rodiklio kodo P.B.230 „Papildomų atsinaujinančių išteklių energijos gamybos pajėgumų“ nurodytų galių. | **Atsižvelgta.**Patikslinta stebėsenos rodiklio P.N.107 „Naujai įrengtų didelio efektyvumo kogeneracijos įrenginių vardinė (nominali) šiluminė galia“ galutinė reikšmė 2023 m. gruodžio 31 d. iš 154 MW į 158 MW.  |
| **UAB Vilniaus kogeneracinės jėgainės 2016 m. rugpjūčio 5 d. raštas Nr. VKJ\_SD\_2016-71** |
| 6. | Siūloma priemonės įgyvendinimo plane bei jos pagrindime kaip galimą projekto partnerį nurodyti „Lietuvos energija“, UAB. | **Atsižvelgta.**Siekiant sėkmingai įgyvendinti projektą, dalinis projekto finansavimas planuojamas „Lietuvos energija“, UAB lėšomis. Tuo atveju, jei UAB Vilniaus kogeneracinė jėgainė įgyvendins projektą pasitelkiant „Lietuvos energija“, UAB kaip projekto partnerį, turės būti pasirašyta jungtinės veiklos (partnerystės) sutartis. Atsižvelgiant į išdėstytus argumentus, PIP numatytas priemonės įgyvendinimo galimas partneris – „Lietuvos energija“, UAB bei atitinkamai pakoreguotas PIP pagrindimas. |
| 7.  | Siūloma pakoreguoti stebėsenos rodiklio reikšmę P.B.234 „Bendras metinis šiltnamio efektą sukeliančių dujų sumažėjimas“ 2023 m. į 310 000 t CO2 ekvivalentu. | **Atsižvelgta.**Atsižvelgiant į 2014–2020 metų Europos Sąjungos fondų investicijų veiksmų programos ir Partnerystės sutarties pakeitimus, kuriems pritarta 2014–2020 metų Europos Sąjungos fondų investicijų veiksmų programos stebėsenos komiteto posėdyje 2016 m. birželio 16 d., ir kurie buvo pateikti Europos Komisijai, priemonės įgyvendinimo stebėsenos rodiklio, apskaičiuoto vadovaujantis 2012 m. birželio 21 d. Komisijos reglamentu (ES) Nr. 601/2012 dėl išmetamų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB reikšmė 2023 m. gruodžio 31 d. pakeista į 310 000 t CO2 ekvivalentu. |
| **Nacionalinis stebėsenos rodiklių skaičiavimo aprašas** |
| **VšĮ Lietuvos verslo paramos agentūros 2016 m. balandžio 25 d. raštas Nr. R4-2180 (15.1.7)** |
| 6. | Kadangi rodiklių P.N.107 „Naujai įrengtų didelio efektyvumo kogeneracijos įrenginių vardinė (nominali) šiluminė galia“ (toliau – rodiklis P.N.107) ir P.N.108 „Naujai įrengtų didelio efektyvumo kogeneracijos įrenginių elektrinė įrengtoji galia“ (toliau – rodiklis P.N.108) nėra fiksuojamos tarpinės įrengtosios galios reikšmės ir šie rodikliai bus pasiekti projekto įgyvendinimo pabaigoje, rekomenduojame rašyti šiuos antrinius šaltinius: galutinis mokėjimo prašymas, galutinė projekto įgyvendinimo ataskaita.  | **Atsižvelgta iš dalies.**Nurodyti rodiklių P.N.107 ir P.N.108 Antriniai šaltiniai:„Galutinis mokėjimo prašymas“.Nėra atskiros galutinės projekto įgyvendinimo ataskaitos, dokumentai integruoti. Suderinta su VšĮ Lietuvos verslo paramos agentūra darbo tvarka.  |
| 7. | Rodiklių P.N.107 ir P.N.108 stebėsenos rodiklio pasiekimo momentu siūloma palikti tik statybos užbaigimo patvirtinimo dokumentą, nes pagal darbų priėmimo-perdavimo aktą galimybės įsitikinti rodiklio pasiekimu nebus. | **Atsižvelgta.**Nurodytas rodiklių P.N.107 ir P.N.108 pasiekimo momentas pakoreguotas atsižvelgiant į pateiktą pastabą bei papildant pažyma, kurioje atsispindės kogeneracijos įrenginio pajėgumai: „Stebėsenos rodiklis laikomas pasiektu, kai projekto veiklų įgyvendinimo pabaigoje pasirašomi statybos užbaigimo patvirtinimo dokumentai, išduodama energetikos įrenginių techninės būklės patikrinimo pažyma“.Papildymas suderintas su VšĮ Lietuvos verslo paramos agentūra darbo tvarka.  |

\_\_\_\_\_\_\_\_\_\_\_\_\_\_\_\_\_